Fisher-Price Big Action Construction Kit

Klik for at komme forbi præsentationsskærmen. Den næste skærm indeholder oplysninger på engelsk om, hvordan spillet spilles. Klik igen, og spillet starter.

Formålet er at samle det skrammel, der vises på linien nederst på skærmen, sammen i affaldskværnen. Kranen styres ved at klikke på de røde pile, så flytter den sig i samme retning som pilen. Det blå håndtag bruges til at samle ting op og give slip på dem igen. Når alle ting er samlet, udleveres et samlekort, og et nyt spil starter. I højre side af skærmen er der en timer, der startes ved et klik og kan bruges til at måle, hvor lang tid der går med at løse opgaven.
Når kranens skygge rammer en ting, kan det blå håndtag bruges til at samle tingen op. Så skal kranen styres tilbage til kværnen, og et klik på det blå håndtag vil få kranen til at slippe. Nogle at de ting, der skal samles op, kan være gemt bag andre. Derfor kan det være nødvendigt at flytte lidt rundt på skramlet for at få øje på de ting, der skal samles.

Spillet afsluttes ved at klikke på arbejdshjelmen.

Fisher-Price Big Action Construction Kit kører under Windows 95 og nyere.

Systemkrav
486/66 CPU
16 MB ram
5 MB harddisk

Afinstallation
Vælg "Kontrolpanel", "Tilføj/Fjern programmer", find "Fisher-Price Big Action Construction Kit" i listen, og tryk på knappen "Tilføj/Fjern". Det vil fjerne Big Action Construction fra din computer.